Com habilitar el Bizum per captar fons a una entitat\nSuport Tercer Sector - Econòmic\nAquest servei és totalment gratuït, sense cap taxa de servei o comissió. Font: Unsplash.\nEl servei és gratuït i es pot mantenir actiu durant tot l’any o activar-lo durant una campanya concreta en un temps determinat.\nA dia d’avui, la tecnologia ha obert un gran ventall de possibilitats que fan més fàcil el dia a dia d’una entitat, les seves activitats i les maneres de captar fons i fer arribar donatius. Una de les formes més pràctiques i que ofereix més facilitats i comoditats a l’hora de realitzar un donatiu és a través de l’aplicació Bizum, que amb uns pocs passos a seguir permet fer una donació des del mòbil de forma immediata.\nBizum a l’abast de les entitats\nQuè ha de fer l’entitat per activar-lo?\nPas a pas per a les persones donants\nAquest servei és totalment gratuït, sense cap taxa de servei o comissió, tant per les per persones donants, com per les entitats i compta amb uns límits respecte les quantitats donades. L’import màxim de l’operació és de 1.000 euros per a qualsevol usuari/a i de 500 euros per a usuaris/es de CaixaBank, amb un import mínim de 0’50 cèntims.\nRespecte la informació que trasllada Bizum de l’entitat, aquesta serà el NIF i el nom de la persona donant i la informació es podrà obtenir a través de l’extracte. Normalment, la transacció és molt ràpida tot i que no hi ha un termini establert perquè arribin els diners.\nEl servei té l’opció de mantenir-se actiu durant tot l’any o només durant el període que duri una campanya concreta. D’aquesta manera es poden tenir diferents bizums per les diferents campanyes, i per tant, el correu de contacte per a cada campanya ha de ser diferent.\nPerquè una associació o fundació es doni d’alta com a ONG a la plataforma Bizum per la recepció de donatius cal que l’entitat ompli un formulari i un contracte amb totes les dades sol·licitades per l’entitat bancària, signat per les persones apoderades corresponents i de forma duplicada.\nCaldrà enviar una còpia escanejada del contracte i el formulari emplenat per anar tramitant l'alta en Bizum i que l’entitat faciliti el seu codi de cinc xifres corresponent. Així mateix, hauran d'enviar els dos contractes originals signats i que poden lliurar en qualsevol oficina de l’entitat bancària perquè els facin arribar per valisa.\nRespecte als certificats fiscals, s’hauran de realitzar des de l’entitat. Des d’una entitat bancària com Caixabank, els donatius i les dades dels mateixos són informats en l'extracte de Quadern 43 que es poden sol·licitar des de CaixaBank Nowen, a la pestanya ‘Fitxers’, menú ‘Recepció de fitxers’ i botó ‘Fer una nova petició’ i triant l'opció ‘extracte de moviments dels seus comptes’.\nD’altra banda, es recomana fer una petició periòdica i així no haver de sol·licitar-ho cada mes. El fitxer el tindran disponible el dia corresponent en la mateixa pestanya ‘Fitxers’ i menú ‘Recepció de fitxers’.\nPrimer de tot, la persona usuària accedeix des del seu mòbil a l’aplicació de la seva entitat bancària, i des d’allà a Bizum. Els i les clientes de Caixabank tenen l’accés per l’opció d’’Enviar Diners’ de l’aplicació de Caixabank Pay.\nA continuació, apareixen les tres opcions que ofereix l’aplicació, enviar diners, sol·licitar diners o fer una donació. S’haurà de clicar aquesta última. Seguidament, la persona usuària ha d’indicar el codi de cinc posicions numèriques de l’ONG a la que vol realitzar el donatiu, l’import i el concepte.\nAl següent pas, es mostren les dades del donatiu, apareix el nom de l’entitat, i la persona usuària ha de continuar l’operació. D’aquesta manera, el donatiu ja s’ha realitzat. Si el/la donant desitja rebre un certificat fiscal haurà de contactar amb l’ONG. Podrà consultar les dades de contacte a través de la web de Bizum.\nJa per finalitzar, els i les usuàries poden sol·licitar un comprovant de l’operació a la seva entitat bancària, que rebrà per correu electrònic. S’ha de tenir en compte que aquest comprovant, en cap cas serà el certificat fiscal.\nDonacions, captació de fons, economia solidària\nEl Banc de Sang reclama no abaixar el ritme de donacions aquest final d’estiu pandèmic\nEl Til·ler impulsa una campanya per reforçar el Seguici de les Festes del Tura\nEl 70% d’entitats creu que no recuperarà la seva activitat fins el 2022\nOsona celebrarà el Mes de l'Economia Social i Solidària al setembre


Curs de Certificat de Professionalitat d'Atenció Sociosanitària a Persones en el Domicili - Totalment Subvencionat - MegaSystem\nCurs de Certificat de Professionalitat d’Atenció Sociosanitària a Persones en el Domicili – Totalment Subvencionat\ngener 7, 2019 @ 8:30 am\nEl programa DAM ofereix a les persones treballadores, preferentment en situació d’atur i demandants d’ocupació, una formació d’acord amb el seu potencial i adaptada a les necessitats del mercat laboral. L’objectiu d’aquest programa és, a través d’una formació personalitzada subvencionada, afavorir la productivitat i la competitivitat de les empreses, així com la qualificació i promoció de les persones treballadores.\nAjudar en el àmbit socio-sanitari en el domicili a persones amb especials necesitats de salud física, psíquica i social, aplicant les estratègies i procediments més adequats per mantenir i millorar la seva autonomia personal i les seves relacions amb l’entorn.\nAsisstència d’atenció domiciliaria\nCuidador de persones majors, discapacitats, convalescents en el domicili.\nA totes aquelles persones aturades que vulguin formar-se en la branca sociosanitària i que actualment estiguin en situació d’Atur.\nGener – Matins\nMF0249 HIGIENE I ATENCIÓ SANITÀRIA DOMICILIÀRIA. (170h)\nUF0119 Característiques i necessitats de l’atenció higiènic-sanitària de les persones dependents.\nUF0120 Administració dels aliments i tractament a persones dependents en el domicili.\nUF0121 Millora de les capacitats físiques i primers auxilis per a les persones dependents en el domicili.\nMF0250 Atenció i Suport psicosocial domiciliari. (210h)\nUF0122 Manteniment i rehabilitació psicosocial de les persones dependents en domicili.\nUF0123 Suport a la gestions quotidianes de les persones dependents.\nUF0124 Interrelació, comunicació i observació amb les persones dependents i el seu entorn.\nMF0251 Suport domiciliari i alimentació familiar. (100h)\nUF0125 Gestió, aprovisionament i cuina en la unitat familiar de persones dependents.\nUF0126 Manteniment, neteja i organització del domicili de persones dependents.\nFCO Formació complementària (40h)\nMP0028 Mòdul de pràctiques professionals no laborals (120h)\n“Curs Cofinançat pel SOCi El Ministeri de Treball, Migració i Seguretat Social”\nFormem centre Valls\n« Jornada Formativa\nCurs de Certificat de Professionalitat d’Atenció Sociosanitària a Persones en el Domicili – Totalment Subvencionat »


Els nens i nenes de Nou Barris reflexionen sobre l'educació en igualtat | Infància\nEls nens i nenes de Nou Barris reflexionen sobre l'educació en igualtat\nCelebració telemàtica al districte de la XIV Audiència Pública a les noies i els nois\nLa covid-19 no ha impedit que els nens i nenes de Nou Barris hagin pogut celebrar l’acte de lectura de l’Audiència Pública d’aquest curs, dedicada a l’educació en igualtat. El trobareu en el vídeo que adjuntem.\nEn aquesta edició, hi han participat 151 alumnes dels cursos de 5è i 6è de Primària, i de 1r i 2n d’ESO, dels centres col·legi Cor de Maria Sabastida, escola Àgora, col·legi Sant Lluís, escola Ferrer i Guàrdia, i escola Tibidabo.\nEls nens i nenes expliquen que es van preguntar “si vivim en una societat igualitària”, i que es van “proposar observar i analitzar la societat que ens envolta per veure si era així o no”. Així, “vam començar pel que més coneixíem, com ara la família, l’escola i el barri, i hem acabat per portar la nostra mirada més amunt: la ciutat, el món desenvolupat on vivim i la resta de països on no ho tenen tan fàcil com nosaltres”\nEn el manifest, l’alumnat acaba fent una sèrie de propostes a Ajuntament, escola i famílies, com ara la utilització d’un llenguatge inclusiu, treballar per a la conscienciació ciutadana o educar els nens i nenes sense fer distincions segons el gènere amb la roba o joguines.\nQuè és l’Audiència Pública a les noies i els nois?\nÉs una forma de participació, a través de la qual l’alumnat infantil i adolescent de la ciutat d’entre 11 i 17 anys fa propostes a l’equip de govern de la ciutat i a les regidores i regidors de cada districte. D’aquesta manera, la ciutat dona veu a la ciutadania més jove i els permet educar-se en la pràctica de la participació cívica.\nEs tracta d’establir uns espais de diàleg i intercanvi d’idees que ajudin els nois i noies a entendre l’avui i fer propostes per al demà. Prèviament a l’acte, l’alumnat participant ha fet un procés col·lectiu de reflexió i l’han plasmat en un manifest que presenten en l’acte públic de l’Audiència. El programa desenvolupa activitats als deu districtes municipals i en l’àmbit ciutat. Durant el procés, els nois i les noies participants argumenten i debaten amb l’objectiu de consensuar les seves propostes i compromisos. Després d’aquest procés col·lectiu de reflexió, presenten les seves conclusions en actes d’Audiència Pública presidits pels regidors i regidores del Districte.\nEls objectius que persegueix l’Audiència Pública a les noies i els nois són els següents:\nComprendre millor el tema que es proposa cada any\nSaber quines són les competències i la resposta, en relació al tema proposat a la ciutat de Barcelona\nReflexionar sobre aquell tema i formular propostes d’acció\nReconèixer el rol de ciutadania i les entitats, i conèixer experiències de suport als barris i a la ciutat\nReforçar habilitats com la reflexió crítica, l’empatia, l’anàlisi documental, la cooperació i les capacitats d’argumentació\nDesenvolupar l’autonomia, l’opinió crítica, el respecte i el compromís cívic\nExperimentar la participació ciutadana a partir de la identificació i priorització de necessitats i la recerca de solucions i propostes en què intervinguin l’Ajuntament, la comunitat i la ciutadania més jove\nLes activitats que es desenvolupen durant el projecte\nDurant tot el procés, el professorat compta amb l’assessorament tècnic necessari. Per la seva banda, els nois i les noies participants debatran les idees i propostes que hi aporten, amb vista a elaborar un manifest final consensuat.\nTreball als centres. El personal docent participant compta amb l’assessorament tècnic puntual i els materials didàctics necessaris\nTrobades intercentres. Debat en el qual els nois i les noies dels diferents centres participants aportaran les conclusions del seu grup i acorden un únic document que es convertirà en el manifest que presentaran a l’alcalde en l’Audiència Pública\nXarxes virtuals. Es potencien, a través d’Internet, els espais virtuals de col·laboració per accedir a la documentació i facilitar el diàleg entre l’alumnat participant en l’activitat\nLliurament del manifest provisional i petició de l’Audiència Pública al registre municipal\nCelebració de l’Audiència Pública. Dins de l’últim trimestre del curs escolar, se celebra l’acte públic on els nois i les noies lliuren el manifest final\nComissió de Seguiment. Es valora la constitució d’una comissió integrada pels nois i les noies, elegits entre totes les persones participants, encarregada de dur a terme el seguiment de les accions de retorn dels temes plantejats en el manifest


Hampton Inn Birmingham I-65 - Lakeshore Drive Hotel Birmingham (AL) Estats Units - Ofertes d'hotels amb els MILLORS DESCOMPTES EN LÍNIA\n30 State Farm Parkway, Homewood, Birmingham (AL), Estats Units, 35209 - Molt bona ubicació - Veure al mapa\nTé alguna pregunta per a Hampton Inn Birmingham I-65 - Lakeshore Drive Hotel?\nMés informació sobre Hampton Inn Birmingham I-65 - Lakeshore Drive Hotel\nDissenyat tant per oci com per negoci, Hampton Inn Birmingham I-65 - Lakeshore Drive Hote està situat idealment a Homewood; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Joe Minter's African Village in America, Galeria d'Artistes Alabama, Galeries Monty Stables a prop, els visitants de l'hotel estaran encantats amb la seva localització.\nSimplement imagini's totes les comoditats i diversions que vostè espera de Hilton Worldwide i afegeixi-hi el comfort de la seva llar. Els clients de l'hotel poden gaudir de recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes, habitació familiar.\nL'ambient de Hampton Inn Birmingham I-65 - Lakeshore Drive Hote es reflexa en cada habitació. televisió de pantalla plana, habitacions per a no fumadors, aire condicionat, calefacció, escriptori són només algunes de les comoditats a la vostra disposició. L'hotel ofereix instal.lacions fantàstiques, incloses centre esportiu, piscina exterior, per ajudar-vos a relaxar després d'un carregat dia a la ciutat. Si buscau un allotjament còmode i adequat a Birmingham (AL), faci de Hampton Inn Birmingham I-65 - Lakeshore Drive Hote la vostra llar.


Marc Márquez renova amb Honda fins al 2020\nHonda Racing Corporation s’assegura el pilot català per a les properes tres temporades\nMárquez tornarà a tenir Dani Pedrosa com a company d’equip a Honda. // EFE/Juan Carlos Hidalgo\nActualitzada el 26-02-2018 17:26\nMarc Márquez ha ampliat dues temporades més, fins al 2020, el contracte amb Honda. L’escuderia japonesa ho ha fet oficial aquest matí, tres setmanes abans que comenci el campionat del món 2018 a Qatar.\nLa renovació de Márquez no ha estat cap sorpresa, més aviat tot el contrari. Les dues parts estaven destinades a entendre’s després de guanyar tres dels últims quatre campionats mundials. En un comunicat, el cerverí creu que ara es podrà centrar al 100% en la nova temporada.\nEstic orgullós de córrer com a membre de la família Honda i aprecio com Honda i l’equip sempre han fet el millor per donar-me tot el que he necessitat. Els primers test de pretemporada han anat bé i amb el meu contracte renovat, em puc centrar més en la nova temporada\nD’altra banda, Márquez també s’ha pronunciat a Twitter, on ha definit Honda com “l’equip dels seus somnis”.\nMárquez tindrà una temporada més Dani Pedrosa com a company d’equip, tot i que la vinculació del de Castellar del Vallès acaba a final d’any i no té la continuïtat garantida.


Presentació del disc “L’abril ha florit” al Palau de la Música\nnov. 20, 2016 | Compositors catalans, Concerts, Gravacions discogràfiques, Noticies\nEl proper dimarts 29 de novembre a les 18:30 h. a la Sala de l’Orfeó Català al Palau de la Música Catalana de Barcelona, tindrà lloc la presentació oficial del disc “L’abril ha florit” que inclou totes les cançons i obres per a piano de Rafael Ferrer Fitó (1911-1988). Daniel Blanch acompanya a la soprano Júlia Farrés-Llongueras en aquest apassionant viatge musical que abraça cinquanta-vuit anys de la vida d’un dels músics catalans més rellevants del segle XX. Rafael Ferrer va destacar en la seva triple faceta de compositor, director d’orquestra i violinista. Va ser concertino de l’Orquestra Municipal de Barcelona durant disset anys i posteriorment la va dirigir durant tres anys. Les cançons de Rafael Ferrer suposen un capítol inèdit i de gran singularitat en la seva producció musical, l’evolució estètica de la qual ens mostra la solidesa del seu llenguatge i l’essència del seu pensament musical; cançons que desprenen un perfum molt especial, alegre i alhora enigmàtic, que ens transporten a un temps i un món bellament evocats.\nLa presentació del 29 de novembre anirà a càrrec del periodista i musicòleg Xavier Chavarria, qui és l’autor de les notes del disc. També intervindrà un dels fills del compositor. Julia Farrés-Llongueras i Daniel Blanch interpretaran algunes de les cançons de Ferrer incloses en el disc, editat pel segell discogràfic La mà de guido. Aquest disc ha pogut dur-se a terme gràcies a la col·laboració de: Fundació J.V. Foix, Fundació Jacint Verdaguer, Familiars de Rafael Ferrer, La mà de guido, Ajuntament de Sant Celoni, Teatre-Auditori de Sant Cugat i Associació Joan Manén.\nLes properes presentacions del disc tindran lloc a:\nLLEIDA (Ateneu Popular de Ponent): 26 de novembre (19:30 h.)\nMOLLERUSSA (Centre Cultural): 27 de novembre (19:00 h.)\nBARCELONA (Palau de la Música): 29 de novembre (18:30 h.)\nSANT CELONI (Teatre – Ateneu): 10 de desembre (20:30 h)


Tres grups reclamen que el Congrés discuteixi sobre el final digne de la vida\nPSOE, Units Podem i Ciutadans han registrat tres proposicions de llei que, a excepció de si ho bloqueja del Govern, es debatran en el ple\nMarta Borraz i Sofía Pérez Mendoza\nLa llei d'Units Podem és l'única que inclou la despenalització de l'eutanàsia i el suïcidi assistit / CC By Toshiyuki Imai (Flickr)\nEn els dos últims mesos els principals partits de l’oposició han donat forma a les seves proposicions de llei sobre la mort digna. Amb la iniciativa registrada aquest dimarts pel PSOE, la mesa del Congrés ja té en el seu poder tres proposicions. Socialistes, Ciutadans i Units Podem volen abordar les condicions del final de la vida. Les alternatives han de passar la qualificació del Govern, que podria bloquejar-les abans que s’arribin a debatre.\nNo és la primera vegada que el debat sobre la mort digna entra al Congrés. En les dues ocasions que s’ha intentat amb el PP al Govern –els textos d’IU i PSOE– han decaigut pel corró parlamentari que permetia la ja extingida majoria absoluta dels populars a la cambra baixa.\nEls textos de PSOE i Ciutadans estan inspirats per un esperit similar: crear un marc normatiu que reculli específicament els drets al final de la vida. Tot i que actualment no hi ha una llei de rang estatal a Espanya que els reguli, alguns dels articles que inclouen els socialistes i la formació taronja ja tenen cabuda en la llei d’autonomia del pacient del 2002 i estan específicament regulats en algunes normes autonòmiques com Andalusia, Aragó o Galícia.\nEls dos grups volen evitar parlar d’eutanàsia i suïcidi assistit. La proposta de Ciutadans, que s’emmarca en el pacte d’investidura que l’uneix al PP, ni tan sols fa referència a això en el text i els socialistes justifiquen que la seva norma no és per regular aquestes pràctiques, sinó una “llei bàsica” sobre la qual “ja hi ha un consens assegurat aquesta legislatura”. Units Podem és l’únic partit que es desmarca en basar la seva llei a eliminar les penes per eutanàsia i suïcidi assistit amb l’argument que la societat li dóna suport àmpliament.\nNomés Units Podem opta per garantir que totes les persones poden sol·licitar i rebre ajuda mèdica per posar fi a la seva vida. És a dir, proposa despenalitzar l’eutanàsia i el suïcidi assistit reformulant l’article 143 del Codi Penal, que avui contempla penes de presó per a aquells que cooperin “activament amb actes necessaris i directes a la mort d’un altre, per la petició expressa, seriosa i inequívoca d’aquest en el cas que la víctima patís una malaltia greu que conduiria necessàriament a la mort”.\nProposa incloure aquestes prestacions en la cartera bàsica de serveis del Sistema Nacional de Salut i esgrimeix requisits com ser major de 18 anys, formular una petició de manera voluntària repetint-se en almenys dues ocasions amb una separació de 15 dies i no sent el resultat d’una pressió externa, trobar-se en la fase terminal d’una malaltia o patir sofriments físics o psíquics que consideri intolerables i haver rebut informació de totes les alternatives de tractament existents.\nUnits Podem part de la percepció que té la societat sobre l’eutanàsia i justifica el seu projecte assegurant que “hi ha un suport creixent, avui francament majoritari” a la regulació. Una cosa que, assegura la formació, “no s’ha vist reflectit en el nostre ordenament”.\nPer al PSOE la societat “sembla disposada a obrir el debat” i deixa clar des del principi que la seva proposta “no és una llei que cridi a regular l’eutanàsia”. Això sense perjudici d’una regulació futura per la qual aposten els socialistes després d’un debat “serè i assossegat”. Ciutadans no es pronuncia en cap moment en relació a les pràctiques penades i esmenta de passada el dret a la sedació pal·liativa.\nCures pal·liatives integrals\nDiversos estudis elaborats per l’Associació Espanyola Contra el Càncer (AECC) o la Societat Espanyola de Cures Pal·liatives (SECPAL) corroboren que la meitat de les persones susceptibles de ser ateses amb cures pal·liatives no les estan rebent. Les organitzacions atribueixen la situació a l’escassa informació sobre aquests serveis i a la falta de recursos.\nTant el PSOE com Ciutadans aposten per garantir “cures pal·liatives integrals de qualitat i assistència domiciliària”. D’acord amb això, aquestes persones tindran dret a rebre “una atenció específica que previngui i alleugi el dolor” i a rebre “sedació pal·liativa, encara que això impliqui un escurçament de la vida”.\nLa sedació no està recollida en cap legislació com a tal, encara que sí que s’aplica a la pràctica. No obstant això, col·lectius com Dret a Morir Dignament fa temps que denuncien que “depèn del metge que et toqui”.\nUnits Podem argumenta que les cures pal·liatives ja estan reconegudes per la llei d’autonomia del pacient del 2002, que “aborda amb suficient especificitat els drets relatius a la informació, a l’elecció entre opcions clíniques, al rebuig de tractament i l’alleujament del sofriment, garantint l’accés a les cures pal·liatives”.\nCiutadans incideix en el dret a la intimitat dels pacients en aquesta situació i demana garantir en els centres hospitalaris una habitació individual per a la persona i el seu entorn. També esmenta, i és l’únic grup que ho fa, les cures pal·liatives infantils, que a Espanya només arriben amb atenció especialitzada al 10% dels nens i nenes que els necessiten.\nObjecció de consciència dels sanitaris\nNi el PSOE ni Ciutadans es refereixen al llarg dels seus respectius textos a l’objecció de consciència en cap dels supòsits, encara que actualment generin alguns conflictes -sobretot la sedació pal·liativa-. El partit d’Albert Rivera només concreta en relació a això que “les institucions sanitàries han d’arbitrar els mitjans perquè els drets no es vegin minvats, incloses la negativa del professional”.\nUnits Podem sí que admet aquest supòsit per a l’eutanàsia i el suïcidi assistit, però obliga el sanitari objector a “oferir al sol·licitant d’eutanàsia un altre metge” que no ho sigui. En cap cas, el dret a l’objecció -recull el text- pot impedir “l’exercici del dret a l’eutanàsia”.\nCada formació esgrimeix les raons que han motivat la redacció dels diferents projectes, encara que tots comparteixen un objectiu comú: garantir una mort digna. Segons una classificació elaborada per The Economist Intelligent Unit sobre la qualitat de la mort, Espanya ocupa el 14è lloc de 27 països europeus i, mirant exclusivament als membres de la Unió Europea, se situa a la part baixa de la taula.\nPer a uns, aquesta garantia s’emmarca en les cures pal·liatives i altres drets derivats de l’atenció sanitària en el procés final de la vida per pal·liar en la mesura del possible el sofriment, puntualitza el PSOE, que es dóna en molts casos en un context d’augment de les malalties d’evolució progressiva, l’avanç de la medicina i l’increment de l’esperança de vida.\nPer això proposen un marc normatiu que homogeneïtzi les situacions en les diferents comunitats autònomes, on la regulació varia d’una regió a una altra. Els punts comuns haurien de ser així: dret a rebre tota la informació disponible, dret a la intimitat personal i familiar, a l’acompanyament, a què es respectin les decisions que prengui el pacient i a rebre mesures terapèutiques proporcionals al seu estat.\nCiutadans coincideix en l’enfocament i busca amb la seva llei “donar una resposta legal als dilemes als quals s’enfronten les Administracions i el personal sanitari” en aquests casos. És a dir, és una llei centrada en “regular l’exercici dels drets” de les persones i “els deures del personal sanitari que les atén”.\nPer Units Podem la mort digna està directament relacionada amb evitar la imposició del “deure de viure en condicions penoses i irreversibles en contra dels desitjos i conviccions més íntimes d’un mateix”. El grup aposta per “la defensa d’una vida digna fins al final”, el que implica “la fi de la confusió entre el dret a viure i el deure de viure”.


El sector musical viu la pitjor crisi dels últims cent anys\nBarcelona. Divendres, 20 de novembre de 2020. 17:10\nActualitzat Divendres, 20 de novembre de 2020. 17:10\nLa pandèmia ha provocat "la pitjor crisi de la història del sector musical, almenys dels segles XX i XXI", que fa preveure "una hecatombe", segons es desprèn de les "terribles xifres" de l'Anuari de la Música 2020, que s'ha presentat aquest divendres.\nLes mesures preses per les administracions per contenir la Covid han obligat a anul·lar 16.500 concerts i produccions a Catalunya durant el 2020, una aturada de l'activitat que ha perjudicat especialment la indústria del directe, amb unes pèrdues econòmiques estimades en 88 milions d'euros, el que suposa una reducció de la facturació del 87% respecte al 2019. "La indústria de la música és un sector amb moltes debilitats, que el 2019 va donar clares mostres d'estar recuperant-se de la crisi del 2008, i que ha rebut un cop mortal amb aquesta nova crisi", segons Lluís Gendrau, director de l'Editorial Grup Enderrock, que elabora l'Anuari.\nL'Anuari de la música 2020\nEl document de més de cent pàgines que s'ha presentat avui demostra que el sector discogràfic també s'ha vist greument afectat per la pandèmia, amb una reducció de la facturació d'un 65% deguda principalment a la baixada de les vendes de discos físics, però també digitals, que han baixat en un 25%. "Ha augmentat el consum de música gratuïta a la xarxa, però s'han reduït els ingressos, que procedeixen principalment de la publicitat", ha aclarit el president de l'Associació de Productors i Editors Fonogràfics i Videogràfics Catalans (APECAT), Oriol Orfila.\n"Necessitem un pla de xoc i de viabilitat: un rescat", ha sentenciat el president de l'Associació de Representants, Promotors i Mànagers de Catalunya (ARC), Jordi Gratacòs, després d'advertir que "hi ha moltes empreses que s'estan quedant pel camí". També ha afegit que "les bones xifres del 2019 ens van portar a invertir per seguir creixent el 2020, i el xoc frontal que vam patir al març va ser dramàtic".\nDurant els vuit mesos que les sales de concerts han estat tancades, "les administracions han comès greus errors, com el despropòsit que es va produir aquest estiu, quan es va permetre que es duguessin a terme concerts als teatres, però es va prohibir a les sales professionals", ha recordat el president de l'Associació de Sales de Concerts de Catalunya (ASACC), Lluís Torrents, en una roda de premsa celebrada a la Sala Apolo de Barcelona, que segueix tancada.\nLes noves mesures no són suficients\n"La classe política ha demostrat una manca de sensibilitat cap a la música inaudita -ha denunciat-, amb una política erràtica i uns canvis de direcció sobtats que demostren una total falta de respecte cap a la nostra professió". En la seva opinió, "tan sols alguns polítics concrets dedicats a l'àmbit de la cultura ens han escoltat i han entès la nostra postura, mentre la resta han demostrat un desconeixement absolut del sector".\nLes noves mesures, que només permeten obrir fins a les 22.00 hores amb aforament reduït, "no ajuden les sales grans, que seguiran tancades perquè reprendre l'activitat suposa generar més pèrdues". Aparentment, aquesta no és una solució pel sector, ja que "aquestes sales són majoritàriament empreses privades, amb molt poca ajuda pública, per a les quals els concerts de tarda són només entre un 10 i 15% de la facturació i que viuen principalment de les activitats nocturnes".\nEl president de MUSICAT, Josep Reig, ha lamentat que "els músics no hagin pogut accedir a les ajudes" i el president de l'Acadèmia Catalana de la Música, Gerard Quintana, ha demanat que s'aprovi amb urgència l'Estatut de la Música. "Arrosseguem una endèmica manca de regulació i, a més, hem acostumat la gent a la gratuïtat de la música, i això ens ha portat a patir el cop més durament que si haguéssim estat preparats", ha conclòs Reig.\nProp de 70 sales de concerts de l'Estat van denunciar el passat 18 de novembre, la situació d'un sector que acumula vuit mesos de tancament. El que es va anunciar com un concert en línia de diverses bandes, "l'últim concert". Va esdevenir una actuació sense notes, unes sales en el silenci. Aquesta va ser la manera protestar i d'avisar a les administracions que si no plantegen un pla de rescat o els hivernen les despeses, el futur de la música en directe a finals d'any està condemnat a l'extinció i els locals cauran a les mans de fons voltor.\nEl silenci cap de cartell de #ElÚltimoConcierto pic.twitter.com/UuF7835yT3\n— ASACC (@AsaccConcerts) November 18, 2020\nEntre d'altres les sales que van participar van ser, la Sala Apolo, Razzmatazz, Luz de Gas, Meteoro, Tablao Cordobés, Sidecar, Bóveda, Salamandra, Els Pagesos, La Mirona, Cafè del Teatre, Sala Zero, Stroika, Red Star, Mariscal, L'Alternativa, Sunset Jazz Club o Voilà.\nArtistes com Mishima, Albert Pla, Amaia, Els Amics de les Arts, Miqui Puig, Stay Homas van pujar a l'escenari uns breus moments, en escena totalment en silenci, intentant cantar o tocar algun instrument en alguns casos, i deixant l'escenari pocs segons després. Diversos representants del món musical també han fet cua a les portes de la sala Sidecar que estava tancada.\nFotografia principal: Sala Apolo amb els anuncis de "l'últim concert" /Acn\nCoronavirus Les sales de concerts celebren que el Govern els permeti obrir finalment El Nacional\nmúsica Les sales de concerts alerten de tancaments imminents de locals "emblemàtics" El Nacional / ACN\nCoronavirus Les sales de música faran un concert simultani per la situació al sector El Nacional / ACN


PAe - Nou servici disponible en la PID:Consulta dels últims 12 mesos de l'Informe de vida laboral\nEl servici permet obtindre un informe sobre la vida laboral d'un ciutadà donat de alta en la Tresoreria General de la Seguretat Social durant l'últim any des de la data de la consulta. L'informe generat arreplega el nombre i la llista de situacions retornades, les dades generals del titular consultat i un resum de la vida laboral.\nAmb est són ja tres els servicis que la Tresoreria General de la Seguretat Social oferix a través de la Plataforma d'Intermediació juntament amb les consultes existents de ‘Estar al corrent de pagament’ i de ‘Alta en la Seguretat Social a data concreta’.\nEste nou servici de ‘Consulta de l'informe de vida laboral’ vé a sumar-se als més de cent servicis que oferix la Plataforma d'Intermediació de Dades amb l'objectiu de facilitar els tràmits als ciutadans, que eviten haver d'adjuntar als expedients aquells documents dels quals ja disposa l'Administració.\nEl detall concret de la informació subministrada pot consultar-se en Portal d'Administració electrònica ,en l'àrea de descàrregues en la part relativa a la documentació d'integradors.


7 min. Palma 03/08/2018 18:57\nTaller de Còmic. T’agrada el còmic? Dibuixes bé? Tens molta imaginació?... Doncs apunta’t al taller de còmic de l’estiu. És una activitat infantil i juvenil. A la Biblioteca de Son Cladera a les 10.30 h.\nXop Park. Si tens molta calor i ganes de gresca, pots demanar que t’acompanyin, a partir de les 11 h, als Jocs Infantils Aquàtics, amb festa de l’escuma i tot, al poliesportiu de Santa Eugènia, en el marc de les seves festes patronals.\nBicicletada. Com cada primer dissabte del mes, des de Biciutat es convoca la ja tradicional Bicicletada Massa Crítica. La convocatòria és a la plaça d’Espanya de Palma, a les 11 h, davall l’escultura de Jaume I. El recorregut estarà assegurat per la Policia Local de Palma i és una ruta per a petits i grans.\nQuè sap la biblioteca de dinosaures i de la prehistòria? Descobreix tot el que pot saber una biblioteca sobre dinosaures i prehistòria en un racó molt especial on també s’ofereixen les novetats per a totes els edats. A la Biblioteca de Son Gotleu a les 11.30 h.\nConte i activitat: ‘Fred, l’amic imaginari’. Els amics imaginaris solen desaparèixer (o no) quan començam a tenir amics de carn i ossos, però això és només perquè l’amistat, encara que sigui imaginària, pot ser completament real. A la Biblioteca del Coll d’en Rabassa a les 11.30 h.\n‘Artefactes Musicals’. Arsis Produccions presenta aquesta divertida proposta per als més petits, on es creen diferents instruments musicals a partir de material reciclat. A l’aire lliure, a la plaça del Pont d’Inca Nou, just davant el CEIP Blanquerna. I a les 20 h, que fa més fresqueta.\nUrban Mallorca Latinfest. Gaudiu dels concerts d’aquest fantàstic festival sense deixar de banda els més petits; castells inflables, divertits pintacares, manualitats, jocs XL, animació i ludoteca de Món de Colorins amb picnic inclòs i tot. A Món de Colorins tenen un espai d’ajuda a les famílies per trobar i fer les millors activitats d’entreteniment amb els fills. S’hi ofereixen bons consells de professionals i una zona destinada als més petits amb contacontes, recomanacions de jocs molt interessants i cançons perquè puguin cantar i ballar. Els podeu seguir a la seva ràdio infantil i demanar-los on anam avui o on dinam. Els menuts de 0 a 4 anys tenen entrada gratuïta al festival, que comença a les 16 h al recinte firal de Son Fusteret de Palma.\nPer conèixer l’estruç. Sabies que l’estruç té els ulls més grans de tots els animals terrestres, que és el parent viu més proper al dinosaures i que és l’au més perillosa de tot el món, capaç fins i tot de matar un lleó? En aquest parc temàtic per a infants no només les veureu, sinó que ho aprendreu tot sobre elles i amb l’ajuda d’un guia podreu alimentar-les, veure’n els nadons a l’estiu o, fins i tot, muntar Jambo; un estruç mascle de 2,20 metres entrenat perquè fins i tot els més petits puguin gaudir d’una experiència màgica. També podeu degustar els seus ous, un per a quatre persones! De dilluns a dissabte entre les 11 i les 17 h. A Artestruz, al quilòmetre 40 de la carretera de Campos.\nPetits cuiners. T’agrada la cuina? Ets un futur gran xef? Doncs si vols sorprendre la família i els amics, dimarts i dijous tens l’oportunitat d’aprendre a fer els millors plats, els més saborosos i més ben presentats, al centre Flassaders de Palma (carrer de la Ferreria, 10) de les 11.30 a 13 h. Per a infants de 6 a 12 anys.\nSomnis i cançons de rodamon. Arriba l’Hora del Conte amb Belén Gardés, una guitarrista i cantant menorquina que, amb la seva càlida veu i un repertori de les seves pròpies versions de temes de blues, soul i folk, fa gaudir tots els amants d’aquest tipus de música, i, a més, les adapta molt bé a l’interès dels més petits. A la Biblioteca Pública d’Alaior de Menorca a partir de les 19.30 h.\n‘Anina’. El cinema a la fresca sempre fa estiu. A partir de les 20 h, el Cinema Club Nautilus ofereix la pel·lícula AninA al centre de cultura municipal, en el marc de les festes del Carme de Portocristo. Anina Yatay Salas és una nina de deu anys. El seu nom és un palíndrom que provoca les rialles d’alguns dels seus companys d’escola, en particular de Yisel, a qui Anina veu com una ‘elefanta’. Tot acaba en una baralla, i resulta que la nina és castigada amb un sobre misteriós que no pot obrir fins...\n‘El meu regal, el teu regal’. Un regal sempre ha de ser una cosa molt especial, res a veure amb el preu, ja que el valor es troba en la intenció, les ganes, l’estimació... o altres sentiments. L’Hora del Conte arriba amb Paola Cibin a la Biblioteca Pública del Migjorn, a Menorca, a les 18.30 h.\nL aboratori creatiu. Cada dijous d’agost, de les 10 a les 11.30 h, podem gaudir d’un projecte al laboratori creatiu del centre Flassaders de Palma, especialment dirigit a infants de 6 a 12 anys. Hi ha tot un món fantàstic per descobrir i la diversió està assegurada!\nSopar espectacle solidari. A la terrassa de Cal Secretari Vell, (camí de n’Olesa, la Cabaneta, Marratxí), sopar espectacle a favor de The Haití School Building Project, organitzat per la pizzeria Limoncello, a partir de les 21 h. La recaptació es destinarà íntegrament a la col·laboració amb la construcció d’una escola a Canaan. El projecte de construcció d’escoles a Haití està dedicat a proporcionar educació a infants en risc. A més, la comunitat també farà servir el lloc com un centre d’aprenentatge nocturn per a adults.\nRealitat virtual. Un dels primers salons recreatius de realitat virtual a l’Estat i un nou concepte de la sala d’Arcade de sempre, amb màquines totalment diferents. The Garage VR (avinguda del Comte de Sallent, 22, Palma) ofereix una experiència mai vista. A més, ara també hi podràs trobar els teus Funko Pop i figures favorites. A l’Arcade de realitat virtual podràs gaudir de fins a 11 jocs i experiències diferents que et deixaran bocabadat. De dimarts a divendres entre les 16 i les 21 h i els dissabtes i diumenges entre les 10 i les 13 h.\nI per passar molta por... La temàtica de terror a Palma és un nou concepte, i més tan propera a la plaça de toros. El Transsilvana Cafeteria Museu és un lloc únic decorat amb col·leccions figuratives i pictòriques del món del terror, i de cera. Esmorzars, jocs de taula, figures de terror... L’entrada és lliure i només has de consumir alguna cosa per gaudir d’una pel·lícula de por. Anteriorment, els seus propietaris hi tenien un museu del terror que, després del seu èxit, va quedar petit, i ara pretenen combinar la part de museu amb un restaurant amb preus populars. Taüts que són taules, noms d’esglai a la carta, misteri i fantasia. Això sí, es tracta d’un pla familiar? Tot dependrà dels nostres fills i si s’atreveixen a fer-hi una visita... Al carrer de Jaume Ferran, 38, baixos. Palma. De dimarts a diumenge de les 11 a les 23 h.


Casa Hotel Hong Kong Hong Kong - Ofertes d'hotels amb els MILLORS DESCOMPTES EN LÍNIA Fer un comentari al lloc web\nbasat en 8217 comentaris "The staff very helpfull,location near by shopping centre and..."\nSobre Casa Hotel\nRenovat l'any 2008, el Casa Hotel garanteix els seus hostes una estada plaentera a Hong Kong tant per negocis com per oci. A només 1 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Els visitants d'aquest hotel, poden gaudir d'anar a les atraccions més importants de la ciutat: Yaumatei, Temple Tin Hau, Yau Ma Tei Tin Hau Temple. Amb una oferta de serveis hotelers superior i ampla gama d'entreteniment, Casa Hotel és compromet a que la seva estada sigui el més còmoda possible. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, connexió sense fils a internet (cortesia), habitacions per a no fumadors, aire condicionat, escriptori a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Hong Kong, faci de Casa Hotel la vostra llar.\nCost de l'esmorzar: 35 HKD\nNombre d'habitacions: 162\nComentaris d'Agoda (8218)\nViatger de Negocis (1067)\nViatgers en solitari (2282)\nFamílies amb infants petits (639)\nFamílies amb infants grans (566)\nde 8218 comentaris\nViatger de Negocis (220)\nViatgers en solitari (553)\nValued for Money with such great location and comfy environment Comentat el 21 d'octubre 2016\nDoble Estàndard reservada fa 5 hores, 59 minuts, 30 segons Hi ha 9 usuaris mirant aquest allotjament ara mateix!


Revisions de l’Agenda 21 als municipis de Catalunya – Ecomundis Comunicación y Sostenibilidad\nProcessos de seguiment de l’Agenda 21 local i sistemes d’indicadors de Sostenibilitat als municipis\nEls processos d’Agenda 21 local iniciats per un gran nombre d’Ajuntaments de Catalunya fa més de 20 anys, tinien com un dels seus objectius principals esdevenir una eina de foment de la sostenibilitat municipal des del desenvolupament econòmic i social, just, solidari equitatiu i amb el criteri de preservació dels recursos naturals.\nLes noves tecnologies de la informació, ens permeten avui reactivar les Agendes 21 Locals dels municipis amb més garanties d’èxit. Cal revisar i actualitzar els indicadors ambientals, els plans i programes derivats i associats a l’Agenda 21.\nÉs actualment una necessitat i una oportunitat implicar a tots els departaments i àreas de l’Administració Local per generar, d’una vegada per totes, una economia real més sostenible i un entorn natural més saludable pels ciutadans. Pablo Chamorro\nEl procés de l’Agenda 21, s’iniciava amb l’elaboració d’una Auditoria Ambiental exhaustiva del municipi, seguida d’un document de Diagnosi que determinava aquells aspectes que representaven una mancança o debilitat pel medi ambient i el desenvolupament sostenible locals.\nFinalment i amb aquests elements d’anàlisi i de síntesi, el procés d’Agenda 21 finalitzava, en molts dels casos, amb un Pla d’Acció Local per a la Sostenibilitat amb programes i actuacions de millora (PALS). Un aspecte important en aquests processos venia donat per les actuacions de participació ciutadana i posterior seguiment del seu grau de consecució.\nSi bé els Ajuntaments amb més recursos van establir eines consolidades per tal d’assegurar un correcte seguiment i revisió de l’estat d’execució dels PALS (establiment de Comissions de Seguiment, creació de Consells Municipals de Medi Ambient, implementació d’eines de participació telemàtica, creació d’oficines per a la coordinació d’activitats), molts altres no varen donar continuïtat als processos d’Agenda 21 amb garanties. En conseqüència, els programes de millora o Plans d’Acció Local varen quedar oblidats o obsolets sense assolir els objectius que es pretenien.\nSuport als Ajuntaments.\nRevisions d’Indicadors i Programes\nDonat el període de temps transcorregut des de l’elaboració de les primeres auditories i diagnosis ambientals per part dels Ajuntaments, es fa necessària la revisió d’aquests documents per tal d’actualitzar les dades i informacions recollides. Només així és possible disposar dels nous Plans d’Acció Local.\nDes dels serveis tècnics d’ECOMUNDIS us oferim als Ajuntaments el suport extern necessari per tal d’actualitzar aquests documents e indicadors, impulsant els canals de participació i de comunicació necessaris que assegurin al màxim la intervenció de totes les parts interessades. Dissenyem i preparem les eines per executar els processos de revisió posteriors amb garanties d’èxit i de màxima implicació de tot el personal i agents amb influència ambiental al consistori i fora d’ell.\nPer altra banda i un cop acabat el procés, ECOMUNDIS ofereix l’elaboració i edició d’una Memòria digital de Sostenibilitat pel municipi, recollint tots els aspectes més rellevants del procés d’Agenda 21, amb un format atractiu per a que esdevingui una eina de comunicació de l’àrea de Medi Ambient del vostre Ajuntament.\nPer aquells Ajuntaments que no hagin iniciat el procés d’Agenda 21, però tenen interès en realitzar un diagnòstic ambiental del municipi i establir un sistema d’indicadors de sostenibilitat per al seu seguiment, ECOMUNDIS els ofereix l’elaboració d’una metodologia d’anàlisi ambiental a mida d’acord a les seves necessitats.\nServeis de suport als ens locals\nEines digitals de comunicació\nAplicatius web i aplicacions mòbils destinats a la comunicació ambiental i a la participació ciutadana\nPanell Municipal d'Indicadors de Sostenibilitat\nCreació o revisió d'un quadre d'inidicadors definitius útils per a la gestió ambiental local i per a la comunicació amb els ciutadans.\nActualització de l'Agenda 21\nActualització de l'Auditoria i Diagnosi Ambiental\nRevisió d'indicadors i del Pla d'Actuació Local\nMemòria de Sostenibilitat Municipal (MSM)\nEdició tècnica i gràfica de la memòria pública que resumeix l'estat de situació, els principals indicadors i les accions desenvolupades en matèria de sostenibilitat.\nDisseny tècnic i gràfic de Memòries de Sostenibilitat\nNota tècnica sobre Indicadors bàsics de l’Agenda 21\nPer altra banda, els municipis que varen realitzar la seva auditoria ambiental dins del Programa establert per la Diputació de Barcelona (any 1993), varen incorporar el Sistema Municipal d’Indicadors de Sostenibilitat definit per la Xarxa de Ciutats i Pobles cap a la Sostenibilitat, que oferia una eina de seguiment de la sostenibilitat mitjançant un seguit d’indicadors comuns que havien de ser reportats de forma periòdica a la pròpia Diputació.\nUna revisió d’aquest sistema d’indicadors realitzada l’any 2011 en col·laboració amb Xarxa de Ciutats i Pobles cap a la Sostenibilitat, mostrava que el paquet d’indicadors triats (30) incorporava alguns de difícil càlcul per la dificultat d’obtenció de les dades, d’altres calia revisar la seva formulació per tal de millorar la seva utilitat o d’altres només tenien sentit per alguns municipis d’acord a les seves característiques.\nÉs per això que es va proposar una nova estructura per al Sistema d’Indicadors de Sostenibilitat, atenent a la informació que aporta cadascun d’ells, la capacitat del seu seguiment, la capacitat per a que serveixin d’eina per a la programació i priorització d’actuacions de millora i l’interès i facilitat per a explicar-los com a eina de mesura del grau de sostenibilitat del municipi.\nLa proposta d’aquest nou sistema va incloure un paquet de 14 indicadors bàsics, un paquet de 8 indicadors d’ampliació i 13 indicadors secundaris (d’aquests darrers només es calcularien els que tenen interès i utilitat per al municipi). Del sistema d’indicadors original quedarien eliminats un total de 6.\nEn una segona fase (a partir de maig de 2011), la Diputació de Barcelona preveia definir la formulació d’aquests nous indicadors redactant les fitxes descriptives i incloent valors de referència i establir els protocols per a l’obtenció de les informacions i dades necessàries per al seu càlcul etc..\nMalauradament aquesta darrera fase no es va dur a terme, per falta de mitjans de la pròpia administració, pel que només podem comptar amb el document de proposta d’aquesta nova estructura que si bé enumera cadascun d’aquests indicadors mancarien les metodologies per al seu càlcul.\nBy Ecomundis|2016-12-24T12:46:25+01:00Agost 29th, 2016|0 Comentaris


Una parella del Club de Ball Twist Jesús obté l'ascens a la màxima categoria de ball esportiu en parella\nPublicat el 11/01/2018 17:46\nUna parella de ball formada per un noi i una noia del municipi de Jesús, Carme Franch i Pau Alaixendrideixa, han obtingut la categoria 'youth' essent la primera parella espanyola al rànking internacional i assoleixen la màxima categoria en balls de saló, Adult AI.\nEn només dues temporades ballant junts s'han proclamat Campions d'Espanya en categoria Youth B Llatí . Han aconseguit nombrosos pòdiums en competicions estatals i han aconseguit l'ascens a la màxima categoria en ball esportiu de competició. També han estat finalistes en diverses competicions internacionals en categoria Youth celebrades a Itàlia, Àustria i Bilbao aquesta temporada.\nAra, amb aquest nou ascens, i de la mà dels seus professors de TWIST CBE Jesús, Mercè Llorca i Giuseppe Sgroi, comença per ells una nova i dura etapa on hauran de competir en parelles de la màxima categoria.\nIMATGE: La parella de ball jesusenca campiona de la màxima categoria.


Canal Terres de l'Ebre retransmet en directe dissabte la XXXIV Regata Internacional Descens de l'Ebre ~ EbreDigital.cat\nCanal Terres de l’Ebre retransmetrà en directe aquest dissabte, 2 de novembre, a partir de les 15 hores la regata sprint de 500 metres de la XXXIV Regata Internacional Descens de l’Ebre – III Trofeu Cambra de Comerç de Tortosa. El programa es podrà veure en diferit el mateix dissabte a les 19.30 hores i diumenge a les 00, 8.30 i 18 hores.\nAquesta retransmissió es podrà també veure en streaming a www.ebredigital.cat i un cop emesa també es podrà visionar en qualsevol moment a www.ebredigital.cat/canalte.\nDes de Tortosa, un total de nou clubs de rem catalans, entre els quals hi ha els de Tortosa, Amposta, Santa Jaume d’Enveja i la Ràpita, competiran en aquesta regata de curta distància que transcorrerà entre el pont Roig el i el pont de l’Estat de Tortosa. Aquesta prova determinarà els carrers de sortida per a la regata descens de 15.500 metres que és realitzarà diumenge.


Manuela Bernasconi - GIVEINDIVEIN\nDates: Abril 2022\nCoreògrafa, intèrpret i productora, durant els darrers 15 anys he acompanyat sempre el treball creatiu amb la transmissió de pràctiques a aficionats i professionals.\nDurant els dos darrers anys he estat profundament influenciada per la cultura tradicional xinesa i l'escriptura d'ideogrames. Utilitzo les imatges del I Ching, el llibre tradicional xinès dels canvis, per alimentar les meves pràctiques de moviment, com han fet històricament altres coreògrafs.\nActualment visc entre Suïssa i Mallorca, on m'entreno en arts marcials xineses, Yi Quan Kung Fu i Tai Xi Quan.\nEm trobo avui en una cruïlla en el meu viatge coreogràfic i entre dos projectes, un de més antic, titulat FAKE i ja desenvolupat, i un altre de més nou, encara en desenvolupament, titulat GIVEINDIVEIN. Tot i que tots dos projectes tenen un format i una relació amb el públic molt diferents, tots dos tracten temes similars: la desestructuració d'un format o una forma per permetre l'accés a un espai catàrtic, de transformació, de renovació.\nFAKE és una performance. Qüestiona l'enllaç entre l'acte performatiu i la participació del públic, desdibuixant la frontera entre tots dos espais, posant a prova la confiança del públic i compartint-hi el potencial d'aquest acte. L'actuació es desenvolupa com un espectacle adaptable a qualsevol espai i la dansa sorgeix al final, com un espai d'honestedat, després de sotmetre el públic a tota mena de desestructuracions a través de la paraula, les mentides i les bromes.\nAmb GIVEINDIVEIN tinc la necessitat de tornar a l'espai i al format teatral tradicional cara a cara, que permet que el públic i la representació es reflectisquen mútuament. L'obra s'inclina cap a una valorització del femení com a lloc virtual potencial i el seu vincle inseparable amb el transformador masculí. GIVEINDIVEIN em permetrà desplaçar la balança del poder a un lloc de manifestació carnal i perceptiva, on les paraules i els conceptes es fonamenten en una acció dansada.\nAprofitaré una setmana d'íntima residència a EIMA creació per ressaltar les diferències i similituds entre el meu últim treball FAKE i el que ve, creuant el llindar d'un a un altre de forma conscient i definint la direcció que em portarà a la concreció de GIVEINDIVEIN durant el proper any.\nAmb la intenció de potenciar allò femení com una força pivotant necessària durant un moment de canvi, treballaré a través d'un procés d'exploració i escriptura coreogràfica explorant els temes següents:\n- la superposició de normes, codis i estructures i el seu col·lapse\n- la implosió com a espai de generositat en deixar, sensibilitzar o preservar un espai intern i íntim\n- la relació amb l'espai buit, amb la retenció de l'acció\n- el moviment de processó com a bressol per abandonar-se a una altra dimensió perceptiva.\nEstaré encantada de presentar el treball resultant de la residència a un públic de qualsevol edat, el dissabte o el diumenge, depenent de l'hora que sigui més adequada per al públic local, en el format d'una performance de moviment de 25 minuts. Després de la performance, demanaré al públic que respongui per escrit algunes preguntes instintives, cosa que em permetrà valorar els comentaris per al procés posterior de creació de GIVEINDIVEIN, una peça coreogràfica per a 5 ballarins que s'estrenarà a la tardor de 2022.


Dijous 12 d'Agost de 2004. La clonació és el tema del dia. La veritat és que fa certa por pensar en un dia en què hi hagi moltes més persones iguals a cadascun de nosaltres. La ciència ficció cada cop ho és menys, de fictícia. Ens relaxarem la resta de dia a la platja llegint un llibre d'Asimov.\nUna empresa clona mascotes ja mortes per alleugerir la tristor dels seus amos.\nL’empresa amb seu a Califòrnia es diu Genetic Savings & Clone ha introduït aquest nou programa amb què, per uns 40.000 èurus, ofereix clonar gats.\nPer demostrar que les seves pràctiques científiques donen bons resultats, la companyia fa servir com a imatge dues gatetes que són les rèpliques exactes d’un gat de Bengala que té el fill petit de l’amo de l’empresa.\nEs comprometen a tornar els diners o fer una altra còpia en cas que els animals clonats tinguin defectes genètics.\nL’empresa nordamericana, de cara a novembre, es planteja ampliar catàleg i clonar també gossos.\nEl virus informàtic “Bagle”, un dels més presents a la xarxa des de la seva aparició fa 7 mesos, ha patit una nova mutació i des de dilluns infecta correus electrònics i ordinadors.\nLa nova versió es diu “Bagle.AM”. Diuen els experts que la seva perillositat és superior a la de la resta de la sèrie i que pot ser especialment nociu.\nCom l’estiu encara no ha acabat i és precisament en aquesta època de l’any quan s’incrementen en un 20% l’aparició de virus, us recomanem una visita virtual al Centro de Alerta Temprana Antivirus de Red.es, organisme depenent del Ministeri d’Indústria. Us posarer al dia sobre el virus i podreu analitzar més a fons els 5 'consells d'or' que ens donen:\n- Actualitzar les aplicacions am els ‘pegats’ de seguretat;\n- Instal·lar un antivirus;\n- Instal·lar tallafocs, analitzadors de ports i eines anti spy-ware;\n- Instal·lar eines anti-spam;\n- ‘Buenos usos y maneras’ (no baixar ni instal·lar softwares pirates, no confiar en arxius desconeguts que es troben penjats o que arriben per e.mail... etc.).\nFree Record Shop, una cadena holandesa de botigues de música, ha estrenat un nou servei de descàrregues a Europa.\nOfereix més de 250.000 cançons pel preu d’entre 0,89 I 1,19 èurus cadascuna. El catàleg se centra fonamentalment en els hit parades, les llistes d’èxits. I com a avantatge respecte d'altres webs de descàrregues online, també s’ofereix la possibilitat de comprar CDs i DVDs en suport tradicional.\nDe moment, el servei està pensat per a usuaris d’Holanda, Bèlgica i Luxemburg, però es preveu ampliar-ho d’aquí a poc temps per Noruega i Finlàndia.\nFree Record Shop preveu arribar a acords amb més segells discogràfics per duplicar el nombre de cançons a finals d’any.\nBrasil ha elaborat el primer mapa genètic de la planta de café, una base de dades amb 200.000 seqüències d’ADN que creen els diferents aromes i nivells de cafeïna.\nEl descobriment ha costat un any i mig de feina.\nEsperen crear plantes de cafè d’alta qualitat que siguin resistents a les malalties i que puguin tenir una vida productiva útil de 30 anys, els doble que a l’actualitat. Aquestes plantes duplicarien la producció de cafè per hectària i permetrien que Brasil reduís els costos de conreu en un 20% sense ampliar l’àrea conreada.\nPer començar, només 6 institucions públiques brasileres tindràs accés al mapa del genoma del cafè. En uns 5 o 6 anys la base de dades s’obrirà al sector privat i potser també a companyies estrangeres... pagant.\n408.000 espanyols ja utilitzen el mòbil com a moneder i 158.000 ho fan a través de la plataforma tecnològica Mobipay, que agrupa 92 entitats bancàries.\nCada mes es donen d'alta al sistema uns 20.000 usuaris nous i es preveu arribar als 400.000 a finals d'any.\n2.800 comerços virtuals estan adherits a aquesta plataforma, 1.400 taxis a Madrid i 600 a Barcelona, i 1.400 botigues de carrer (la majoria a Valladolid).\nEn poc temps es pretén ampliar mercat amb màquines expendidores, aparcaments, autobusos urbans i benzineres, entre altres llocs.\nÉs un nom propi destacat avui. Es tracta d’un home condemnat a cadena perpètua a la Gran Bretanya que ha guanyat Deu Milions d’euros a la loteria\nHoare té 52 anys. Va comprar el bitllet durant un permís de sortida de cap de setmana. El premi només li ha portat desventatges, de moment. L’han traslladat immediatament a una presó molt més segura perquè ara tindria diners per finançar una fugida. Li han tret els permisos de sortida i pateix risc de ser extorsionat per altres presos. Aquest homes el van condemnar el 1989 per vionar una dona de 60 anys quan havia comès altres delictes sexuals.\nEl mes que ve sortirà un nou disc de Mark Knofler. Es titularà SHANGRI-LA\nSerà el quart àlbum en solitari del guitarrista de Dire Straits. La data d’edició és el 27 de setembre. El títol l’ha posat en honor als estudis de Califòrnia on va gravar el mes de febrer passat aquest treball. La primera cançó de presentació del nou disc és BOOM, LIKE THAT:\n1. 5:15 AM\n2. Boom, like that (Primer sencillo)\n4. The trawlerman´s song\n13. Donegan´s gone\n14. Don´t cras the ambulance\nHa cancelat un concert que havia de fer a la ciutat de Dallas per culpa d’un ordinador.\nLa seva productora i l’empresa promotora van anunciar la setmana passada que hi havia deseperfectes electrònics que impedirien l’amplificació, llums i els efectes especials de l’actuació.\nEls ingeniers estan intentant resoldre el problema però sembla que no tenen temps de fer-ho pel concert previst per avui.Ja es comencen a retornar els diners de les entrades per aquest concert. Seràn els últims que farà l’Estefan que fa poc tems va anunciar que es retirada dels escenaris. Continuarà al món de la música però no farà més actuacions en directe.\nEl grup britànics Supergrass farà un concert la setmana que ve a Vigo. Concretament el 17 d’agost. Es tracta d’un dels grups més frescos de l’actual brit-pop de la Gran Bretanya. És de mitjans dels anys noranta i presentarà els millors temes de la seva carrera de deu anys. Fa poc que s’ha editat un recopilatori. En aquest recull hi ha un tema inèdit. És KISS OF LIFE:\nSerà un concert inclòs als actes del Xacobeo 2004 que organitza la Xunta galega.\nEs dona el fet que les entrades no són gens cares pel què estem acostumats últimament. El concert costa 10 euros i es poden comprar als centres comercials Carrefour de tot Espanya\nCites del dia.\n* Gerard Quintana presenta el seu darrer disc en solitari, "Senyals de fum" a l'escenari de la Marina dins del recinte Fòrum. A les 20.30h.\n* Comença la festa major de Castelldefels.\n* Nits d'Il·lusió arriba a la seva 5ª edició a Santa Cristina d'Aro. Aquesta nit, els trucs de Xevi o Màgic Andreu, entre altres. Entrada: 12€\nTVE-1. 22.00h Sèrie THE OC.\nLA 2. 22.35h LOS CAMPEONES DE OLIMPIA. Reposició de l'últim capítol "Vencer por Zeus".\nTV3. 22.00h COMPRANT ELS JOCS. Reportatge de la BBC que posa en dubte el COI.\nEL 33. 00.00h SPUTNIK. Repàs dels millors moments del FIB Heineken 2004.\nTele5. 22.00h Pel·lícula TUNO NEGRO.\nA3. 21.45h SUPERSHOW. Entrevista a David Bisbal i actuacions de Camela i Carlos Baute.\nPublicat per Mariola a 12.8.04


Hospitals en Ipplendorf - Directori - Llistat - Guia - Hospital - Altres ciutats de renània del nord-westfàlia - Renania del norte-westfalia - Alemanya - Hospitalsworldguide\nPàgina d'inici › Per país › Alemanya › Renania del norte-westfalia › Altres ciutats de renània del nord-westfàlia › Hospitals en ipplendorf\nHospitals en ipplendorf Altres ciutats de renània del nord-westfàlia > Renania del norte-westfalia > Alemanya\nSense salut, no pot tenir una bona vida, i per això és tan important quan estem malalts, busqueu ajuda immediatament. Per aquest motiu, oferim tota la informació de contacte Hospitals en Ipplendorf perquè pugueu calmar al moment del contacte, de manera que pugueu saber que truqueu al telèfon correcte.\nNecessiteu saber el que Hospitals en Ipplendorf és a prop de casa? Aquí hi ha un directori que conté tots els hospitals Alemanya, de manera que podeu trobar un hospital prop de la vostra casa. Trucada telefònica amb qualsevol consulta o persona personalitzada.\nSi ja no sap què fer quan truqueu Hospitals en Ipplendorf i ningú escolta el telèfon ràpidament, us direm què heu de fer: proveu de trucar als telèfons que oferim aquí. Són els telèfons de cites i atenció a les 0 persones que viuen a Ipplendorf.\nHospitals en Ipplendorf per categoria\nCada any paguem centenars d'impostos amb els que paguem per la salut pública, per la qual cosa hem d'anar als serveis públics de salut per pagar el que estem pagant cada any. Aquí us mostrem una llista d'hospitals públics a Ipplendorf (Alemanya)\nNo sempre un pacient pot o vol esperar a la llarga cua dels hospitals públics. En aquest cas, si les condicions financeres estan disponibles per a això, és millor anar a un hospital privat. Esteu dubtant de on dur a terme el vostre tractament o teràpia? Aquí a Hospitalsworldguide teniu a la vostra disposició una llista de tots els hospitals privats de Ipplendorf (Alemanya)\nLlistat de hospitals pròxims a Ipplendorf\nGemeinschaftskrankenhaus Bonn- (Situat a 15.91 km)\nEvangelische Kliniken Bonn- (Situat a 12.82 km)\nKlinik und Poliklinik für Hals Nasen Ohrenheilkunde Chirurgie Universitätsklinikum Bonn- (Situat a 13.60 km)\nHochkreuz Augenklinik- (Situat a 14.70 km)\nMalteser Krankenhaus Bonn Hardtberg- (Situat a 12.16 km)\nKrankenhaus Maria Stern- (Situat a 16.69 km)\nMarienhaus Klinikum Im Kreis Ahrweiler- (Situat a 11.15 km)\nKlinik für Neurologie des Universitätsklinikums Bonn- (Situat a 13.29 km)\n(1) Universitätsklinikum Bonn- (Situat a 13.51 km)\nSt Marien Hospital Bonn- (Situat a 14.56 km)


Santa Apol.lònia: la patrona dels dentistes.\nEl 9 de febrer es celebra Santa Apol.lònia, la patrona dels dentistes.\nPerò.. Per què Santa Apol.lònia és considerada la patrona dels Odontòlegs?\nAvuí explicarem una mica d´història...\nSanta Apol.lònia va existir al voltant del segle II d.C. Era membre d´una familia pagana,\nd´aquí el seu nom, en honor al Déu Apol.lo. Però anys després es va convertir al cristianisme.\nEn aquells temps, com tots sabem, quan la religió cristiana començava a expandir-se, el gran Imperi Romà va fer grans persecucions contra els que abraçaven la fe cristiana.\nAixí va ser que Santa Apol.lònia va ser detinguda i convidada sota tortura a que renegués de la seva fe. Ella es va negar i, com a conseqüència, la van sotmetre a horribles tortures, entre elles li van arrencar una a una totes les seves dents, cosa que ella va suportar de forma molt digne.\nEls torturadors, quan van veure que no canviava d´opinió, la van amenaçar en cremar-la a una foguera lligada en un pal. Ella els va fer creure que renegaria de la seva fe i els va demanar que li deslliguéssin les mans.\nQuan va ser deslligada va alçar les mans al cel i va oferir el seu sacrifici a Déu amb aquestes paraules:"Que aquells que facin memòria amb devoció del dolor que pateixo, no sentin més el mal de dents!"\nDavant d´aquesta actuació es va encendre la foguera i, abans que se n´adonèssin els torturadors, Santa Apol.lònia va saltar-hi a dintre per volutat pròpia abans de renegar de la seva religió.\nDiu la llegenda que, mentre es cremava, va tornar a cridar que aquells que patissin mal de dents invoquéssin el seu nom, ella intercediria davant de Déu per alliberar-los del patiment.\nEls perseguidors es van quedar astorats en veure que mentre es cremava no patia dolor. És més, la llegenda diu que tot i estar al mig de la foguera, Santa Apol.lònia no es cremava (protegida per Déu) i que els perseguidors van haver de degollar-la per donar-li mort.\n50 anys després va ser canonitzada i més endevant proclamada patrona dels dentistes i els odontòlegs.\nActualment en tots el Col.legis d´odontòlegs el 9 de febres es celebren actes especials per celebar aquest dia.\nBon dia de Santa Apol.lònia a tothom !


Els antecedents del regne cal buscar-los al sàtrapa Datames, primer rei de la dinastia dels Datamides. Mort Datames el 361 aC el va succeir com a sàtrapa el seu fill Ariamnes, que va restar lleial a Pèrsia. Vers el 350 aC va morir Ariamnes, i el va succeir el seu fill Ariarates. Després de tot el que havia passat amb Datames, pare d'Ariamnes, els sàtrapes que el seguiren semblen haver estat en bons termes amb el rei de Pèrsia. El 333 aC després de la batalla d'Issos, Ariarates va restar de fet independent. Els macedonis no es van acostar al país i a finals del 331 aC, probablement després de rebre les notícies de la batalla de Gaugamela o d’Arbela, Ariarates va prendre el títol de rei.\nNo fou fins al 322 aC que els macedonis es van decidir a entrar al país. Perdicas va enviar allí a Antígon, sàtrapa de Frígia, i al sàtrapa de Frígia Hel·lespòntica, en ajut d’Èumenes de Cardia, a qui havia concedit el territori. Però Lleonat, sàtrapa de Mísia, havia anat a Europa (on volia casar-se amb Cleòpatra, la germana d’Alexandre el gran i filla de la reina Olímpia, i llavors proclamar-se rei; Èumenes va advertir a Perdicas del complot i va rebre Capadòcia en premi per la seva confidència) i havia mort allí, i doncs de fet la satrapia estava vacant, ja que el seu lloctinent no tenia prou autoritat; d'altra banda Antígon no va fer cap cas de l'ordre rebuda. Tot i així Èumenes, amb una força reduïda, va derrotar a Ariarates I en una primera batalla, i va delmar l'exèrcit capadocià en el segon i decisiu encontre. Ariarates I fou fet presoner i crucificat. El seu fill Ariaramnes va poder fugir cap Armènia amb el seu germà Holofernes, i un fill, el futur Ariarates II que no és clar si ho era d'Ariaramnes o d'Holofernes. Olímpia va oferir la mà de Cleòpatra a Perdicas, que havia negociat abans el seu enllaç amb Nicea, filla d’Antípater, i durant un temps Perdicas va dubtar. En mig de tot això Perdicas va decidir sotmetre al díscol Antígon de Frígia. Llavors es va formar una àmplia coalició contra Perdicas que només tenia el suport d'Èumenes. El rei de Bitínia, Bias o Bas, va envair Capadòcia i en va apoderar d'algunes regions al nord de Paflagònia. Èumenes va atacar (321 aC) Armènia on estava Neoptòlem que s'havia declarat per la coalició, i que davant aquest atac només es va poder reunir a les forces col·ligades amb uns pocs soldats. Les forces de Neoptòlem i de Cràter es van reunir i van quedar enfront d'Èumenes. Aquest disposava d'una força amb molts macedonis i els col·ligats van pensar que desertarien, però la millor força d'Èumenes eren els capadocis, i la deserció no es va produir. Èumenes va aconseguir una gran victòria i els dos caps col·ligats van morir però Perdicas, que lluitava a Egipte, fou assassinat per uns conspiradors. Antípater va aconseguir a la reunió de Triparadisos ser nomenat regent de Macedònia, la condemna a mort d'Èumenes i la destitució de Perdicas com a comandant en cap de l'exèrcit (substituït per Antígon però amb Cassandre, fill d'Antípater, com a adjunt amb el títol d’hiparc); Capadòcia fou donada a Nicànor nominalment, però Èumenes s'hi va mantenir i tenia l'ajut d’Alcetes (germà de Perdicas), Àtal (cunyat de Perdicas) i Dòcim sàtrapa de Babel (satrapia donada al general Seleuc que no l'havia pogut ocupar). El 320 aC Antígon va atacar Capadòcia i es va lliurar la batalla de Orcínia, guanyada per Antígon gràcies a la traïció d'un dels oficials d'Èumenes. Aquest va aconseguir castigar al traïdor, i va tornar al camp de batalla per rendir honors als morts (cosa que era molt important pels macedonis) i això li va fer guanyar molt de prestigi. Però per mantenir la lluita Èumenes va haver de recorre a l'expropiació de terres als senyors perses el que minava el seu suport local. A l'hivern, esgotats els recursos, Èumenes es va tancar a la inexpugnable fortalesa de Nora, on fou assetjat per Antígon que li va oferir la pau, però Èumenes va exigir conservar Capadòcia a lo que Antígon es va negar i les negociacions es van trencar. Antígon va deixar algunes forces assetjant Nora i va anar a Babel contra Dòcim (amb el qual estaven Alcetes i Àtal). Dòcim i els seus companys foren derrotats prop d’Antioquia i Dòcim i Àtal van caure presoners; Alcetes va intentar sollevar Termeso contra Antígon, però va fracassar i es va suïcidar.\nL'any següent els esdeveniments a Macedònia van cridar l'atenció d'Antígon i va fer la pau amb Èumenes reconeixent-li la satrapia de Capadòcia però com a tributari. Èumenes va fer el jurament davant els soldats però va canviar el nom d'Antígon pels d’Olímpia, Filip III i Alexandre IV al·legant que Antígon només era el seu representant, i els soldats ho varen acceptar i van marxar de Nora. Així Èumenes, que realment no havia jurat fidelitat a Antígon, va poder reclutar forces sense trencar cap promesa. El nou regent Polispercó i la reina mare Olímpia van demanar el seu suport com a cap d'operacions a Àsia i Èumenes va acceptar, i tot es va capgirar, ja que llavors Antígon va passar a ser un rebel. Polispercó va encapçalar el partit democràtic mentre Cassandre va tenir el suport dels oligarques. L'almirall Clit, expulsat de la seva satrapia de Lídia, es va aliar a Polispercó i va conservar el control de la flota amb la qual va impedir que Antígon desembarques a Àsia. Èumenes va entrar a Síria i se’n va apoderar i va arribar fins a Fenícia. Èumenes havia creat una força molt ben organitzada anomenada els Argiraspides (els "escuts de plata"), formada sobretot per macedonis que li havien estat enviats als darrers temps. Però el 318 aC Clitó fou derrotat i mort per Antígon a la batalla de l'Hel·lespont (naval) i Èumenes va quedar aïllat. Llavors va fer una aliança amb Mitridates sàtrapa del Pont i va negociar amb els sàtrapes Pitó (Pithon) de Media Atropatene i Seleuc de Babel, que no van voler unir-se a ell. Èumenes va planejar l'atac a Media però Pitó va rebre l'ajut del seu germà Èudemes de Pàrtia, que havia retornat de l'Índia (on havia matat al rei Poros) així que va atacar Babel. Seleuc va haver de fugir, i alguns sàtrapes es van passar al bàndol d'Èumenes. Van seguir uns mesos de lluita en general favorables a Èumenes, i finalment la decisiva batalla de la regió dels Gabenis, on la defecció de Peucestes de Persis quant estava a punt de guanyar, va provocar la seva derrota. El campament dels argiraspides, on estaven les dones i fills dels combatents, fou ocupat i Antígon va exigir el lliurament d'Èumenes a canvi d'aquests ostatges. El gener del 317 aC els argiraspides van entregar a Èumenes, que fou executat. El sàtrapa Pitó, que havia perdut la Media Atropatene davant Èumenes i no l'havia pogut recuperar, fou executat pel temor que inspiraven els seus canvis de bàndol, i el seu germà Èudemes de Partia va haver de fugir. A Seleuc no li va ser retornada la satrapia de Babel degut als desacords amb Antígon, i va haver de fugir a Egipte. Antígon es va assegurar la possessió de tot Àsia fins a l'Índia, confiant les satrapies als seus col·laboradors més fidels (solament una part de Fenícia i Palestina restaren en poder de Ptolemeu). Però aquest poder d'Antígon no va trigar a provocar la creació d'una nova coalició contra ell que van formar Cassandre de Macedònia, Lisímac de Tràcia, el general Seleuc exiliat a Egipte amb molts contactes per Àsia, Tolomeu d'Egipte i Asandre de Cària. Així el 315 aC Ariaramnes, fill de l'ex rei de Capadòcia Ariarates, va retornar al seu país des del seu exili a Armènia (amb el suport més o menys obert de Cassandre) i va aixecar al poble al seu favor. El sàtrapa local, Amiertes o Amintes, nomenat per Antígon, va morir als combats i Ariaramnes es va proclamar rei i va associar al tron al seu suposat fill Ariarates II (algunes fonts el fan nebot). Les reduïdes forces macedònies foren expulsades del país. Durant uns anys Antígon, molt ocupat, no va atacar el país; finalment el 301 aC Antígon i el seu aliat Demetri Poliorcetes ("assetjador de ciutats") foren derrotats a Ipsos. Antígon va morir i els guanyadors es van repartir Àsia. Capadòcia va quedar inclosa en els territoris que van correspondre a Seleuc, si bé de moment restava independent. En aquests anys el rei del Pont s'havia apoderat d'una part dels territoris de Capadòcia, i per evitar problemes amb els nou amo de la regió, el rei Ariaramnes va oferir tribut a Seleuc amb lo que va garantir la continuïtat dinàstica.\nEl poder dels selèucides ja no era el mateix des de la partició del 244 aC, i el rei Antíoc Hierax ("el Voltó") acabava de ser derrotat a la lluita contra el rei de Pèrgam, Àtal II, qui li retreia el suport donat als gàlates en els saquejos a territori de Pèrgam, i el germà d'Hierax, el rei Seleuc II Cal·línic de Síria no havia gosat intervenir. Hierax fou expulsat dels seus territoris el 227 aC i quan va intentar apoderar-se d'altres territoris del seu germà fou derrotat per aquest i va fugir per acabar morint en circumstàncies desconegudes, i el mateix Seleuc II va morir el 226 aC en què el va succeir el seu fill Alexandre amb el nom de Seleuc III Ceraune ("el Llamp"). És probable que Ariarates III no fos massa fidel als selèucides perquè quan es parla del seu fill i successor Ariarates IV es diu que es va aliar als selèucides cosa innecessària si ja era fidel. Tot i així probablement Ariarates III va morir de mort natural (vers el 224 aC o poc després) sense perill pel seu govern; el seu títol no és clar, però a les monedes apareix amb la diadema reial. El seu fill Ariarates va pujar molt jove al tron, probablement com a menor d'edat, i això devia ajudar a l'increment de la influència selèucida. Apareix també a les monedes amb la diadema reial, el que suggereix una consolidació del títol. Quant el 190 aC els selèucides van entrar en guerra amb Roma, es va formar una poderosa coalició contra Antíoc III el gran en la qual van entrar Macedònia, Pèrgam, Cartago i Egipte; Antíoc només tenia com aliats segurs als etolis de Grècia, als Gàlates i a Ariarates IV de Capadòcia, i a aquest rei li va donar en matrimoni una filla seva. La decisiva batalla de Magnèsia del Sipilos, que va guanyar el romà Cneu Domici Aenobarb, va deixar l'Àsia menor en mans dels romans, retirant-se Antíoc més enllà del Taure. Ariarates IV es va veure forçat a una aliança amb el rei de Pèrgam, que havia demanat als romans que li donessin Capadòcia en pagament del seu ajut a la guerra. Finalment, al tractat d'Apamea, Capadòcia va restar independent i aliada a Pèrgam (que va incorporar el Quersonès Traci, Frígia, Licaònia, Pisídia o Psídia i Pamfília). A la mort del rei el 163 aC el va succeir el seu fill Ariarates V Philopator que va renovar l'amistat amb Roma a la que va enviar emissaris per comunicar el seu adveniment i el seu desig d'amistat.\nEl 158 aC Demetri I Soter, fill de Seleuc IV Philopator i nét d'Antíoc III el gran, del partit enemic de Roma, que havia arribat al poder el 162 aC, decideix controlar Capadòcia i va envair el país col·locant al tron a Holofernes (Orofernes), que fou presentat com a membre de la família reial però que no se sap si ho era realment. El rei deposat va demanar ajut a Roma i el Senat romà va decretar el seu restabliment el 157 aC. Ariarates V fou restablert amb l'ajut de Pèrgam, Roma i Egipte. Després el rei Capadoci va col·laborar en trobar un rival de Demetri, Alexandre I Balas, que deia ser fill d'Antíoc IV, que amb el suport del rei de Capadòcia, de Tolomeu VI d'Egipte, i d'Àtal II de Pèrgam va desfermar la guerra civil a l'Imperi Selèucida. L'any 130 aC el rei Ariarates V va marxar junt amb el procònsol Cras (Crassus) contra el rebel Aristònic, fill natural del rei de Pèrgam i germà d'Àtal III, que reclamava el regne del seu pare, administrat temporalment pel senat de Roma a l'espera de nomenar successor. Aristònic fou derrotat i capturat pel cònsol Perpenna i enviat a Roma (on es va suïcidar) però Ariarates V va morir el mateix any. La vídua Nisa (Nysa) va fer matar als cinc fills gran i va proclamar rei al sisè fill, un menor, sota el nom d'Ariarates VI (conegut per Epiphanes o Philopator) sota la seva regència; durant algun temps es van produir desordres al regne fins al 124 aC, en què, a prop de la majoria d'edat, Nisa va tractar de matar a Ariarates VI; l'intent va fracassar i la reina va morir a mans del poble aixecat. Un temps després Ariarates VI va assolir la majoria d'edat i es va casar amb una filla del rei Mitridates V Evergetes del Pont de nom Laodice. A la seva prematura mort vers el 116 aC el va succeir el seu fill gran Ariarates VII que va morir jove el 99 aC suposadament enverinat per un emissari de Mitridates VI Eupator del Pont, i el va succeir el seu germà Ariarates VIII que aviat va entrar en guerra amb Bitínia per la possessió de Paflagònia. Poc temps després el rei Mitridates del Pont va entrar al país suposadament per ajudar al regne del seu nebot contra Bitínia, però en realitat amb intenció d'ocupar-lo. Ariarates VIII se'n va adonar aviat i li va declarar la guerra, però després d'unes setmanes de lluita ambdós reis es van reunir a una tenda per negociar la pau; en aquesta tenda Mitridates, ajudat pel seu fidel Gordi, va assassinar a Ariarates VIII, amb el qual la dinastia es va extingir. Mitridates va proclamar rei al seu fill de 8 anys amb el nom d'Ariarates IX, sota la regència de Gordi, però els notables del país no el reconegueren. El Senat romà va donar permís al poble de Capadòcia per governar-se en la forma que lliurement escollissin, però una delegació va ser enviada a Roma per demanar un rei, car consideraven que només un rei podia assegurar l'estabilitat. El Senat va accedir a reconèixer el nomenament que fes el poble i així fou elegit Ariobarzanes I Philoromaios el 95 aC. Mitridates del Pont el va combatre i amb l'ajut del rei Tigranes II d'Armènia el va foragitar del país, però el 92 aC fou restaurat per Luci Corneli Sul·la. El 88 aC Mitridates el va expulsar de nou, i encara que nominalment fou restaurat el seu fill, al cap de poc va proclamar l'annexió del regne al Pont, però Ariobarzanes fou de nou restaurat el 84 aC pels romans. Durant un temps va poder governar sempre fidel a Roma (socius populi Romani atque amicus) però el 66 aC fou enderrocat altre cop per Mitridates que acabava de retornar l'any anterior i tenia l'ajut d'Armènia. L'any següent els romans van restaurar al rei i li van cedir la Gordiene i la Sofene, arrabassades a Armènia (i alguns territoris a Cilícia). Ariobarzanes I va abdicar el 63 aC en el seu fill Ariobarzanes II. El 62 aC la Gordiene va ser retornada a Armènia. Quant Ciceró fou procònsol a Cilícia el 51 aC, regnava un Ariobarzanes que era probablement el fill de l'anterior (seria doncs Ariobarzanes III, fill d'Ariobarzanes II i de la seva dona Athenais Philostorgos II, filla de Mitridates Eupator, rei del Pont) i tenia el seu suport com a fidel aliat romà. El rei va contraure deutes amb creditors romans i era un rei pobre que no tenia tresor ni recollia taxes regulars, fins al punt que Ciceró li va donar diners per pagar als creditors (Gneu Pompeu i Juni Brut). Vers el 48 aC Farnaces del Regne del Bòsfor va arrabassar territoris de Capadòcia a la regió del Pont, però Ariobarzanes III els va recobrar l'any següent per decisió de Juli Cèsar que li havia perdonat la seva anterior aliança amb els pompeians. El 45 aC Ariobarzanes III va ocupar territoris armenis, segurament amb l'autorització de Juli Cèsar. El 42 aC el rei fou assassinat per ordre de Quasius, que era a la zona reclutant soldats per la guerra contra Antoni i Octavi, acusat de conspirar contra ell; els assassins li van prendre al cadàver tot el que tenia valor. Fou proclamat rei el germà Ariarates X però va sorgir un pretendent de nom Sisinnas, i aquest va obtenir el suport de Marc Antoni, que fou influït per Glaphyre, mare del pretendent i dona de gran bellesa. A continuació hi va haver una guerra civil poc cruenta en la qual Sisinnas va portar la pitjor part, fins que el 36 aC Antoni va fer matar a Ariarates X i va donar el regne a Arquelau, descendent d'un altre Arquelau que fou general de Mitridates (el 88 aC) que fou el primer rei a portar un nom que no era d'origen persa. Arquelau va tenir un llarg regnat de més de 50 anys. Ja molt vell fou cridat a Roma vers el 15 dC, on va ser retingut, i acusat (era enemic de Tiberi des el temps del seu exili a Rodes) i va morir allí del disgust vers el 17 dC. El seu fil Sifinna, que actuava com a regent, es va proclamar rei, però el Senat romà va dissoldre el regne que fou incorporat com a província romana.


La Bíblia de la Universitat de Navarra es fa digital - Arquebisbat de Barcelona\nLa Facultat de Teologia de la Universitat de Navarra ha convertit en un llibre electrònic els cinc volums de 6.600 pàgines de la Sagrada Bíblia de la Universitat de Navarra en castellà. Aquesta nova fita va néixer per un projecte editorial de sant Josepmaria, fundador de l’Opus dei i gran canceller de la Universitat de Navarra, que va impulsar [...]\nLa Facultat de Teologia de la Universitat de Navarra ha convertit en un llibre electrònic els cinc volums de 6.600 pàgines de la Sagrada Bíblia de la Universitat de Navarra en castellà. Aquesta nova fita va néixer per un projecte editorial de sant Josepmaria, fundador de l’Opus dei i gran canceller de la Universitat de Navarra, que va impulsar la publicació d’una traducció castellana de la Bíblia amb notes i introduccions per explicar el missatge espiritual i teològic de la Bíblia.\nL’edició digital és publicarà el proper 17 d’octubre amb un preu de 2,99 euros, però ja es pot descarregar una mostra gratuïta del llibre que està disponible en prevenda. A més del text sagrat, el llibre conté comentaris del Magisteri de l’Església, els Sants Papes, i els sants; índex, introduccions i mapes. La publicació d’aquesta obra es fa simultàniament en castellà i en una edició llatinoamericana que no havia estat publicada en paper.


Gueraula de Codines (Geralda)\nData de naixement: 1275 (circa)\nNascuda a: Subirats\nLloc de defunció: Subirats\nLa primera notícia que tenim de Gueraula de Codines és de l’any 1303, per mitjà d’una breu nota a l’acta de la visita pastoral que va realitzar el bisbe de Barcelona, Ponç de Gualba, a la parròquia de Lavern (Alt Penedès); en aquest document es fa referència al fet que alguns fidels acudien a Gueraula de Codines divinatrix de parrochia de Subirat. L’any següent, el bisbe va fer comparèixer Gueraula al monestir de Sant Cugat del Vallès per interrogar-la sobre les seves activitats, ja que havia estat públicament difamada del crim de sortilegi i d’adivinació en moltes de les parròquies veïnes. O sigui, que la seva fama s’havia estès pel Penedès més enllà del terme de Subirats on ella vivia. Gueraula afirmava que havia fet conjurs i invocacions per guarir diverses malalties, recintant el Credo, el Pare Nostre, l’Ave Maria i algunes paraules màgiques. També feia un altre conjur per guarir els animals. El bisbe li preguntà si exercia algun altre art de medicina. Aquesta conversa és realment interessant, perquè per Gueraula les oracions eren equiparables als conjurs màgics, i pel bisbe aquestes pràctiques formaven part de l’art de la medicina.\nGueraula afirmava que diagnosticava les malalties observant l’orina. Segons el seu color considerava que era una febre contínua o terciana, i aconsellava el pacient dejuni i abstinència, és a dir, li feia fer règim. Ara bé, si pel color de l’orina diagnosticava una malaltia més greu, llavors enviava el pacient als “metges majors”. O sigui que ella es considerava metgessa, però menor.\nDesprés de l’interrogatori es comprometia amb el bisbe a no tornar a fer conjurs ni adivinacions. Pel que hem vist les adivinacions consistien a diagnosticar malalties, amb els mateixos procediments que utilitzaven els metges: observant l’orina i prenent el pols dels malalts. El bisbe, com a penitència, la va fer estar dreta isense capa, a l’hora de la missa, les festivitats de Nadal, Any Nou i Epifania, i que anunciès a tothom que ella no sabia res i que no anessin a consultar-li , sota pena d’excomunió. Es comprometia a no fer sortilegis ni adivinacions ni a administrar medicaments. A més havia d’anar en pelegrinació a Montserrat quan hagués infantat. És a dir, que Gueraula estava prenyada, era una camperola jove, casada i perfectament integrada a la societat.\nTres anys després anava a veure el bisbe a la seu de Barcelona, havia pujat a Montserrat i li feia saber que no feia conjurs, però que continuava diagnosticant malalties i aconsellant els pacients que acudien a ella. El bisbe li preguntà on havia après medicina, i Gueraula li contestà, una resposta que considerem del tot inventada: li havia ensenyat medicina un metge foraster que havia arribat a Vilafranca per mar feia uns trenta anys. Llavors el bisbe, després de demanar el consell d’un metge i d’un frare, li va permetre diagnosticar per mitjà de l‘orina i donar consell als malalts, però li feu jurar que no utilitzaria conjurs ni els hi administraria cap medicament. Segons ens diu, aquesta sanadora guaria els tísics, les febres, el mal de coll, sobretot els anomenats gotornos o ganglis inflamats al coll.\nVint anys després tornem a trobar Gueraula de Codines condemnada pel bisbe perquè, sota l’excusa de diagnosticar, coninuava fent conjurs, adivinacions i receptant medicaments. Aquesta vegada l’autoritat eclesiàstica li imposava mutes per cada vegada que ho fes. Precisament fou el seu fill, Pere Ferrer, qui sortí com a fiador de la seva mare.\nArxiu diocesà de Barcelona, Visites pastorals I,1b, fol.42v-44r.\nArxiu diocesà de Barcelona, Notularum Comunium, 4, fol.172v.\nMartí Bonet, J. M.; et al. (1984). Processos de l’arxiu diocesà de Barcelona, vol.1. Barcelona: Departament de Cultura de la Generalitat de Catalunya.\nDarrera modificació: 2010-09-30 18:23:22


El Casal de Joves tornarà a obrir les seves portes el dimarts 15 de setembre adaptant-se a les noves mesures de seguretat de la Covid-19\nAmb l’arribada del mes setembre, s'inicia un nou curs marcat per les mesures de contenció i prevenció de la Covid-19. Mica en mica, els veïns i veïnes d’Abrera, així com les nostres entitats, clubs i associacions s’esforcen per adaptar-se a aquesta nova normalitat. Aquest és el cas del Casal de Joves, que aquest mes de setembre reprèn la seva activitat amb nous cursos, tot seguint estrictament totes les mesures establertes per a contenir la propagació del coronavirus.\nEls veïns i veïnes d’Abrera podran utilitzar els serveis de l’entitat a partir del proper dimarts 15 de setembre. Això si, per accedir-hi caldrà fer reserva prèvia amb antelació mínima d’una hora. Podeu fer la vostra reserva enviant un whatsapp al telèfon 686 253 157 o a través d’un missatge privat a l’instagram @casaldejovesabrera.\nTot seguit us detallem els diferents cursos que us ofereix el Casal de Joves per els propers mesos:\nManga i Còmic: Aquest curs s’oferirà a partir del dimarts 6 d’octubre, tots els dimarts i dijous de 18 a 20 h\nArt 3D: S’oferirà a partir del divendres 16 d’octubre, tots els divendres de 16 a 18 h o de 18 a 20 h.\nHip-hop: A partir de dimecres 28 d’octubre, tots el divendres de 17 a 20.30 h i dimecres de 18 a 21 h, a la sala A de l’Hotel d’Entitats (pl.de les Escoles Velles,1).\nJaponès: A partir de dimecres 21 d’octubre, tots els dimecres de 19 a 20 h.\nTaller Dj: S’oferirà a partir de dimarts 3 de novembre, tots el dimarts i dijous de 19.30 a 21.30 i dissabtes de 18.30 a 20.30.\nDefensa Personal: S’oferirà tots els dilluns de 15.30 a 17 h. Data d’inici a determinar.\nPer inscriure’s a qualsevol d’aquestes activitats, ho podeu fer online fent clic aquí. Des de l’Ajuntament d’Abrera us recordem que perquè aquestes activitats siguin possibles caldrà seguir de manera estricta les mesures higiènic sanitàries.\nServeis i carnet\nD’altra banda, us recordem que per poder gaudir del serveis del Casa de Joves d’Abrera heu de tenir signada la declaració responsable. Si encara no la teniu, podeu fer-ho clicant aquí. A més, haureu d’actualitzar aquesta declaració trimestralment.\nD’altra banda, totes i tots aquells usuaris i usuàries del Casal que encara no disposeu del carnet de l’entitat, podeu omplir l’autorització aquí.\nReobertura del Casal de Joves\nTallers Joves temporada 2020-21\nCom podem inscriuren's als tallers i al buc d'assaig?\nQuè necessitem per poder gaudir dels serveis del Casal de Joves?\nCal reservar cita prèvia per utilitzar els serveis que ofereix el Casal de Joves?\nCom podem obtenir el carnet del Casal de Joves?


Entitats que fan barri: la UD Cirera, una força social per Mataró\nReportatgeEntitats que fan barri: la UD Cirera, una força social per Mataró\nA la Revista Iluro iniciem un nou serial de reportatges per conèixer els barris de Mataró a través de les seves entitats\nD’aquells solars sense ordre i plens de conreus, horts i torrents dels anys 50, al barri actual. Han passat prop de 70 anys des que Cirera va començar a construir-se a mà al llarg del terreny vertical i irregular que conforma el barri. Actualment, a Cirera hi conviuen prop de 10.800 veïns, els quals veuen ja de molt lluny els temps de marginalitat i droga que van colpejar amb força aquesta zona de Mataró. Ja fa molts anys que Cirera va deixar enrere l’estigma de la marginalitat, tot i que el camí per aconseguir-ho ha estat llarg.\nIsidre i Echarri: els ‘pares’ de la Llàntia\nSuperant la barrera dels 4.000 habitants, la Llàntia és avui dia una de les àrees més tranquil·les de Mataró. Es tracta d’un petit poble dins de la ciutat, sense cap semàfor i que veu amb alegria com els fills de les generacions que van crear el barri s’hi han quedat. Qui ens parla és Kico Verjano, històric president de l’Associació de Veïns, i gran coneixedor de la Llàntia. Per entendre com el barri ha passat de ser un “conjunt de camps, vinyes i pinedes” a erigir-se com una àrea amb una gran qualitat de vida, cal recordar a dues figures fonamentals: l’Isidre i el pare Echarri. El primer és el veí més antic de la Llàntia, ja que hi residia amb la seva família (Masia ca l’Isidre) des de 1934. “L’Isidre va ser qui va posar moltes facilitats als emigrants nouvinguts amb la venda dels terrenys per anar construint a poc a poc la Llàntia”, destaca Verjano.\nEn aquells dies, les primeres barriades de Santa Catalina, Vila Benet i la Floresta – orígens del barri actual – van anar assolint les seves primeres conquestes veïnals, totes elles sorgides de reunions al mític Bar Descanso. La inexistència de cap servei bàsic com era l’aigua, la llum i el clavegueram va convertir la població de la Llàntia en una família unida que treballava plegada cap a l’evolució. En aquest sentit, des de 1965, el pare Jose Maria Echarri es va convertir en el ‘líder’ espiritual i social d’un barri ja conegut com La Llàntia a partir de 1969. Ell va ser qui va coordinar totes les conquestes socials aconseguides, i va ser el promotor d’una Associació de Veïns modèlica, construïda pedra a pedra pels mateixos veïns, i que feia funcions “d’escola, centre social, consultori mèdic i inclús de parròquia per casaments i festivitats”. “Echarri no tenia cap problema en arremangar-se la sotana i agafar la pala per treballar”, afirma Kico Verjano.\nLa Via Europa: la connexió final\nSi hi ha un element clau que ha ajudat a consolidar Cirera i la Llàntia i a cohesionar els dos barris dins del conjunt de Mataró és la Via Europa. El 10 de novembre de 1996, el tronc central de l’avinguda va entrar en funcionament, connectant la plaça Granollers amb l’autopista i integrant Cirera i la Llàntia a la resta de la ciutat. L’obertura de la Via Europa forma part d’un enorme procés d’urbanització on es van invertir prop de 4.000 milions de pessetes i es van construir més de 3.500 habitatges. La culminació del projecte va tenir lloc el novembre de 1999, amb la inauguració del nou parc de Cirera. Mataró funcionava ja com un bloc unitari.\nLa UD Cirera: un oasi d’implicació social\nPer representar els barris de Cirera, la Llàntia i Via Europa hem escollit un altre club esportiu; en aquest cas la UD Cirera. Per conèixer al detall el projecte de l’entitat ens reunim amb Chaco, coordinador esportiu del club. En Chaco ha passat per totes les etapes al Cirera. Hi va arribar fa 16 anys i ha estat jugador, entrenador i coordinador. Gràcies a la seva altra feina, la representació de jugadors, el nostre protagonista viatja “arreu d’Espanya” i coneix la realitat de molts clubs del país. “A Mataró podem presumir de tenir una entitat com el Cirera, sobretot per la implicació social que té”, assegura.\nEls inicis: l’hora del canvi\nQuan Chaco va arribar al Cirera, ja fa quasi dues dècades, l’entitat era molt més d’estar per casa. “Els entrenadors no tenien pautes concretes, però el potencial del club era evident. Des del minut u vam pensar que es podia estar a prop del Mataró, l’històric de la ciutat”, ens transmet el coordinador. Llavors, un cop incorporat com a responsable tècnic, el Cirera “va començar a reestructurar-ho tot”. “Vam canviar de gent, buscant una tipologia d’entrenador concreta, i ens vam centrar en fer un model de club que pogués ser atractiu”, detalla Chaco.\nUn torneig referència\nUna de les “obsessions” en aquesta nova etapa de l’entitat va ser la de crear un torneig amb capacitat de convocatòria a nivell nacional. D’aquell somni inicial es va passar a la realitat: a un torneig que la UD Cirera ja ha consolidat i que compta amb la participació anual de clubs del màxim nivell. Sabadell, Villareal, Aqua Hotel, Badalona, L’Hospitalet, FC Barcelona, Mercantil Sabadell, Sant Andreu, Jàbac Terrassa, Espanyol, Levante, Llagostera, Bordeta Lleida, Cornellà o València són algunes de les institucions que han visitat Mataró per participar en el torneig.\nLa branca social: el tresor\n“Si hi ha una cosa que ens diferencia de la resta de clubs és la branca social”, afirma Chaco amb orgull. “A nivell social, no hi ha cap club a la ciutat com el nostre. De fet, vam ser els únics que, durant la pandèmia, vam fer una aportació de 3.000 euros a l’Ajuntament per ajudar a les persones sense sostre de Mataró. Sempre hem estat un club disposat a ajudar. Donem valors esportius, però també de vida”, defensa el coordinador esportiu del Cirera. Segons ens explica Chaco, el Cirera està també involucrat amb la tasca del CRAE Pere IV, un centre de nens d’acollida, i amb la Creu Roja. “Hi col·laborem fent recollida de joguines i aportant aliments. Jo, a nivell personal, he hagut d’anar al banc d’aliments com a usuari i no em fa vergonya dir-ho. Per això tinc molt clar que el Cirera ha d’ajudar tant com pugui”, assegura Chaco. Seguint aquesta filosofia de treball, el club va decidir retornar totes les quotes a les famílies en els mesos on, per culpa del confinament, els seus fills i filles no van poder ni entrenar ni jugar.\nUn dels grans ‘enemics’ del Cirera al llarg dels últims anys havia estat no poder disposar del seu camp municipal a causa de les obres de remodelació. El club ha estat 3 anys jugant al Boet, a Dosrius i als Salesians, amb tots els equips dividits. Això ha suposat “un sacrifici molt dur per part de la directiva, la coordinació, els entrenadors, els jugadors i les famílies”, però tota la massa social del Cirera s’ha mantingut “unida”. Ara, ja retornats al Municipal de Cirera, l’entitat disposa de vestidors, graderies i gespa renovats. Manca la darrera fase: el bar, oficines i la zona de material.\nFemení i equip adaptat\nUn altre dels enormes actius del Cirera és la seva oferta de futbol femení. Tota jugadora de Mataró pot completar la totalitat de la seva trajectòria esportiva al Cirera: començant des de la base i acabant al primer equip femení. A més, l’entitat disposa de dos equips per a jugadors amb problemàtiques de salut mental i amb discapacitat. El Cirera té un conveni amb el Club FEM de Mataró i permet a qualsevol noi o noia de la ciutat fer esport, sigui quina sigui la seva condició. En total, el club compta ara amb 24 plantilles i amb més de 350 llicències federatives.\nEl record per l’Antonio\nNo podem tancar el reportatge sobre la UD Cirera sense parlar d’Antonio Jiménez, figura clau dins del futbol mataroní i un històric de l’entitat. L’Antonio ens va deixar de forma sobtada el passat setembre amb només 59 anys, sent delegat del Maresme de la Federació Catalana de Futbol. Jiménez havia estat jugador de futbol, entrenador i president de la UD Cirera, després. El càrrec de presidència el va exercir durant 12 anys, fent una tasca excel·lent. La seva pèrdua ha estat un cop molt dur pel club, però Chaco assegura que aquesta temporada tota l’estructura esportiva s’ha conjurat per dedicar-li molts èxits. “L’Antonio és qui em va portar a mi a Cirera. Era una persona molt estimada. Per això, la nostra obligació és conservar l’essència que ell ens va transmetre i dedicar-li molts èxits”, sentència el director esportiu del club vermell-i-groc.\nArticle anteriorEntitats que fan barri: el Rugby Mataró, un niu d’inclusió per Cerdanyola\nArticle següentEntitats que fan barri: descobrim el Centre de Persones Sordes del Maresme\nEntitats que fan barri: SOS Animals Catalunya: regalar vides noves\nReportatge Bernat López - 23 noviembre 2021\nA la Revista Iluro continuem amb el serial de reportatges per conèixer els barris de Mataró a través de les seves entitats.\nEntitats que fan barri: el Club Rem Capgrossos Mataró, sempre en equip


Seguiment desigual de la vaga a les universitats - Teleponent\nInici Societat Seguiment desigual de la vaga a les universitats\nSeguiment desigual de la vaga a les universitats\nImatge d'arxiu d'una de les mobilitzacions d'aquests dies\nEl seguiment de la vaga convocada ahir dimecres a les universitats ha estat desigual. La incidència de la vaga ha estat diferent segons cada facultat.\nPer exemple, a la UB el seguiment ha estat del 100% a Filologia i Comunicació i d’entre un 40 i un 50% a Economia, Empresa, Educació i Psicologia, mentre que a la resta hi ha hagut una incidència d’entre el 10 i el 20% o normalitat.\nA Filologia i Comunicació, un grup de piquets han bloquejat a primera hora del matí els accessos. A la Universitat Politècnica de Catalunya, el seguiment ha estat del 70% i del 50% als dos centres que té a Terrassa, del 100% al de Sant Cugat i del 40% al de Manresa. A la resta, hi ha hagut normalitat.\nPel que fa a la Universitat Rivira i Virgili, la incidència ha estat del 100% a Arquitectura del Campus Bellissens de Reus, del 45% a les Terres de l’Ebre, del 30% als campus Catalunya i Sescelades i un 10% al Vendrell. A la resta, hi ha hagut normalitat.\nA la UPF, l’activitat docent ha estat del 100% al Campus de Ciutadella, del 89% al del Mar i del 75% al del Poblenou.\nA la facultat de Filologia i Comunicació de la Universitat de Barcelona, un grup de piquets han bloquejat els accessos a primera hora del matí i impedien que els estudiants poguessin entrar.\nAquest grup d’estudiants no estava d’acord amb el comunicat que el deganat segons el qual s’amplia el període de petició d’avaluació única fins al 28 de novembre i es recomana no fer activitats avaluables fins al dia 5. Els estudiants reclamen que aquest últim període més ampli. En la resta dels centres la jornada es va desenvolupar dintre d’un ambient de certa normalitat.\nArticle anteriorMorir ecològicament, l’última tendència de les funeràries\nArticle següentEl cineasta Francesc Betriu dona el seu fons documental a la Universitat de Lleida